
**OBAVIJEST O PROCJENI SPREMNOSTI ZA ŠKOLU ZA BUDUĆE PRVAŠIĆE U OŠ SESVETE**

 OSNOVNA ŠKOLA SESVETE

10360 SESVETE

 I. G. Kovačića 19

Tel: 01-2000-254; Fax: 01-2049-939

E-mail: [os-sesvete@os-sesvete-zg.skole.hr](mailto:os-sesvete@os-sesvete-zg.skole.hr)

Poštovani roditelji predškolaca,

obavještavamo Vas da će se procjena spremnosti za upis u prvi razred školskih obveznika školske godine 2024./25. s upisnog područja Osnovne škole Sesvete, održavati od 15.4. do 26.4. 2024. u OŠ Sesvete.

**Narudžbe** primamo na telefon 2000-254 (birati psihologa) od **4.3. do 30.3.2024.** Molimo da po mogućnosti zovete **između 13 i 14 sati.**

* Preporučujemo roditeljima da dokumente potrebne za upis preuzmu na web stranici škole na sljedećoj poveznici http://os-sesvete-zg.skole.hr/ te ispunjavaju kod kuće (ako nisu u mogućnosti, moći će ih ispuniti u školi)

Roditelje djece koja imaju ***medicinsku, psihološku ili logopedsku dokumentaciju***, kao i one koji razmatraju ***mogućnost odgode upisa*** djeteta u prvi razred, molimo neka se jave što prije te da to napomenu prilikom telefonskog naručivanja. Na testiranje je potrebno donijeti kopiju nalaza.

**Podsjećamo:**

* Roditelji na testiranje trebaju donijeti kopiju dokumenta koji sadrži **OIB**
* Roditelji na testiranje trebaju donijeti **potvrdu o prebivalištu/ boravištu** koju izdaje MUP RH ili važeću osobnu iskaznicu djeteta ukoliko ju posjeduje
* Roditelji trebaju popuniti i dostaviti **Upisnicu u osnovnu školu** (obrazac na web stranici škole)
* Roditelji trebaju popuniti i dostaviti **Upitnik za roditelje pri upisu djece u prvi razred** (obrazac na web stranici škole).
* Roditelji zainteresirani za **produženi boravak** trebaju prilikom testiranja priložiti **potvrde o zaposlenju**
* Roditelji koji planiraju ***prijevremeni upis*** u 1. razred trebaju se obratiti Gradskom uredu za obrazovanje Sesvete – Rješenje kojim se to odobrava

Za pregled školskog liječnika obvezni ste se naručiti telefonski na 01/2007 294 ili putem aplikacije Terminko.hr na poveznici https://www.terminko.com/lokacija/sesvete1

**UPIS UČENIKA U PRVI RAZRED KOJI NE PRIPADAJU UPISNOM PODRUČJU OSNOVNE ŠKOLE SESVETE**

Roditelji koji žele upisati dijete u našu školu, a ne pripadaju upisnom području OŠ Sesvete dužni su ispuniti **zamolbu za upis u našu školu** te ju dostaviti na mail adresu stručne službe:[**ossesvetestrucnasluzba@gmail.com**](mailto:ossesvetestrucnasluzba@gmail.com)**.** Zamolbu možete preuzeti na web stranici škole.

Pregled kod školske liječnice i procjena spremnosti za upis u prvi razred obavljaju se prema mjestu stanovanja, odnosno prema upisnom području kojem dijete pripada.

Nakon obavljene procjene spremnosti za upis u prvi razred roditelji se mogu telefonski javiti stručnoj službi OŠ Sesvete te donijeti potvrdu o utvrđenom psihofizičkom stanju djeteta koji su obavili u školi kojoj prema upisnom području pripadaju (Obrazac 5)